***POZIVNICA ZA UČEŠĆE NA KONFERENCIJI***

**Poštovane kolegice/e,**

Pozivamo Vas na konferenciju o temi **“Žene u novinarstvu i novinarska solidarnost**”, koju organizuje grupa građanki sa Ornelom Čolić kao projekt menadžericom u okviru IMEP projekta**.** Konferencija će se održati **12. marta 2019., u Gazi Husrev-begovoj biblioteci u Sarajevu (Gazi Husrev-begova 46)** sa početkom **u 10:00 časova.**

Koliko puta ste čuli, vidjeli i pročitali o napadima na novinarke? Više od polovine verbalnih, fizičkih I sudskih tužbi se odnosi na novinarke i žene u novinarstvu. Kako i koliko podrške imaju i da li su podržane od strane kolega, Udruženja BHN i javnosti? Zašto baš žene budu u tolikoj mjeri izložene napadima, uvredama i tužbama? Koji su uzroci takvim napadima i kako to utječe na njihovu profesionalnost i rad uopšte? Šta odgovorni rade da bi se takva praksa spriječila? Slušat ćemo i pitati novinarke, žene u novinarstvu, Udruženja, “napadače” i govoriti o tome, aktualizirati probleme žena u novinarstvu putem okruglih stolova i klipova koji će javnost podsjetiti na težinu zadataka koje žene u novinarstvu obavljaju i pod kojim uslovima, pritiscima, prijetnjama to one rade. Snimit ćemo mini intervjue sa ženama, novinarkama, koje su doživjele te napade, emitovat ćemo ih kao vijesti i skrenuti pažnju na sve vidove ugrožavanja njihovih sloboda, te da li su dobile podršku novinarske zajednice baš kao i javnosti.

**Uz ovaj poziv, dostavaljamo Vam Agendu Konferencije.**

***Ljubazno Vas molimo da prijavite svoje sudjelovanje na email:***

***ena.colpa@gmail.com***

S poštovanjem,

**Ornela Čolić, projekt menadžerica**

**Ena Čolpa, PR projekta**

|  |
| --- |
| *Agenda Konferencije**“Žene u novinarstvu i novinarska solidarnost”* Gazi Husrev-begova biblioteka, Sarajevo 12. marta 2019. |
| 9:30-10:00 | Registracija učesnika/a |
| 10:00-10:20 | **OTVARANJE KONFERENCIJE:** pozdravni govori**Ornela Čolić**, projekt menadžerica**Predstavnici** IMEP projekta |
| 10:20-12:00 | **PRVA SESIJA** – Kakav je položaj novinarki u bh medijima i bh društvu? Koja su iskustva novinarki u njihovom radu i obavljanju svakodnevnih zadataka? Sa kakvim poteškoćama se susreću te koji su i kakvi napadi sa kojima su se susrele u dosadašnjem bavljenju novinarstvom? Šta znači praksa u bh društvu? Postoje li rješenja po pitanju napada (verbalnih, fizičkih), uvreda, zlostavljanja i prijetnji sa kojima se novinarke susreću? **Arijana Saračević Helać,** dugogodišnja novinarka i reporterka, trenutno radi u redakciji dokumentarnog programa Federalne televizije**Vildana Selimbegović**, glavna i odgovorna urednica Oslobođenja **Moderatorica: Vildana Džekman**, pravnica i aktivistica, PR Fondacije CURE* Diskusija: pitanja, komentari, prijedlozi
 |
| 12:00-12:30 | Pauza za kafu/čaj i snack te posjeta **Muzeja** Gazi Husrev-begove biblioteke |
| 12:30-13:30 | **DRUGA SESIJA** –Koja je uloga policije i suda? Ko štiti novinarke? Studija o položaju i bitnosti novinarki u bh društvu. Nove generacije novinarki i njihovo obrazovanje kroz praksu i kako ih fakultetska naobrazba priprema za predstojeće izazove. Prevencija napada? **Doc. dr Zlatiborka Popov Momčinović**, autorica istraživanja, profesorica na Filozofskom fakultetu Univerziteta u Istočnom Sarajevu**Ma. Lamija Silajdžić**, asistentica na Fakultetu Političkih Nauka Univerziteta u Sarajevu**Moderatorica: Vildana Džekman**, pravnica i aktivistica, PR Fondacije CURE* Diskusija: pitanja, komentari, prijedlozi
 |
| 13:30-13:45 | Zaključci i završna obraćanja učesnica/ka  |